kardosdrur/scandi-wiki huggingface dataset:
Gunnar Gren

Gunnar Gren (født 31. oktober 1920, død 10. november 1991) var en svensk fodboldspiller og træner, der primært spillede for IFK Göteborg og AC Milan. Han var som angriber på det svenske landshold med til at vinde guld ved OL i 1948 i London og sølv ved VM i 1958 på hjemmebane.

I alt nåede Gren, mellem 1940 og 1958 at spille 57 landskampe og score 32 mål for svenskerne. Blandt andet scorede han tre mål i OL-turneringen 1948. Han var en del af den kendte Gre-No-Li trio af angribere for AC Milan og Sveriges landshold sammen med Gunnar Nordahl og Nils Liedholm.

I 1946 blev Gren kåret til Årets fodboldspiller i Sverige.

Gren fungerede i en årrække efter sit karrierestop som træner, og stod blandt andet i spidsen for sine gamle klubber IFK Göteborg og AC Milan, samt for Juventus FC og flere andre svenske klubber.

Titler 

Allsvenskan
 1941 med IFK Göteborg

Serie A
 1951 med AC Milan

OL
 1948 med Sverige

Referencer

Eksterne henvisninger 
 

 Footballdatabase.eu spillerinfo
 Sports-Reference.com spillerinfo 

Fodboldspillere fra Sverige
Deltagere ved verdensmesterskabet i fodbold 1950
Deltagere ved verdensmesterskabet i fodbold 1958
Fodboldspillere fra AC Milan
Fodboldspillere fra IFK Göteborg
Fodboldtrænere fra Sverige
Fodboldtrænere fra AC Milan
Deltagere for Sverige ved sommer-OL 1948
Olympiske mestre fra Sverige
Gunnar Nordahl

Gunnar Nordahl (19. oktober 1921 – 15. september 1995) var en svensk fodboldspiller og træner, der primært spillede for IFK Norrköping i hjemlandet, samt AC Milan og AS Roma i Italien. Han var som angriber på det svenske landshold med til at vinde guld ved OL i 1948 i London. Han scorede tre mål i OL-turneringen.

I alt nåede Nordahl, mellem 1940 og 1948 at spille 33 landskampe og score hele 43 mål for svenskerne. Han var en del af den kendte Gre-No-Li trio af angribere for AC Milan og Sveriges landshold sammen med Gunnar Gren og Nils Liedholm. Han er den næstmest scorende spiller i Serie A's historie, og den mest scorende spiller nogensinde for AC Milan. Han havde fire brødre, der også var fodboldspillere, ligesom sønnen Thomas Nordahl også har spillet for det svenske landshold. Brødrene Bertil og Knut Nordahl var som Gunnar også med til at vinde OL-guld 1948.

I 1947 blev Nordahl kåret til Årets fodboldspiller i Sverige.

Nordahl fungerede i en årrække efter sit karrierestop som træner, og stod blandt andet i spidsen for sine gamle klubber IFK Norrköping og AS Roma, samt for AIK Stockholm.

Referencer

Eksterne henvisninger 

 Footballdatabase.eu spillerinfo
 AC-Milan-online.com spillerinfo

Fodboldspillere fra Sverige
Fodboldspillere fra IFK Norrköping
Fodboldspillere fra AC Milan
Fodboldspillere fra AS Roma
Fodboldtrænere fra Sverige
Deltagere for Sverige ved sommer-OL 1948
Olympiske mestre fra Sverige
Matthew Lewis (forfatter)

Matthew Gregory Lewis (4. juli 1775 — 14. maj 1818) var en engelsk romanforfatter.

Lewis var stærkt påvirket af den tyske romantik og oversatte nogle af Bürgers ballader.

Hans tilbøjelighed gik i retning af det rædselsfulde og mystiske, hvilket han drev til en ukendt højde i sin roman Ambrosio, or the Monk (1795), efter hvilken han hyppig kaldes "Monk Lewis".

1796 fulgte The Castle Spectre og senere de to samlinger Tales of Terror og Tales of Wonder, til hvilke Walter Scott bidrog.

Romanforfattere fra England
Åke Johansson

Åke "Bajdoff" Johansson (19. marts 1928 i Norrköping, Sverige - 21. december 2014) var en svensk fodboldspiller, der som midtbanespiller på Sveriges landshold var med til at vinde sølv ved VM i 1958 på hjemmebane. I alt nåede han at spille 53 landskampe og score ét mål.

Johansson spillede på klubplan hele sin karriere hos IFK Norrköping i sin fødeby, hvor han var med til at vinde seks svenske mesterskaber. Han blev i 1957 kåret til Årets fodboldspiller i Sverige.

Referencer

Eksterne henvisninger 
 

Fodboldspillere fra Sverige
Deltagere ved verdensmesterskabet i fodbold 1958
Fodboldspillere fra IFK Norrköping
Personer fra Norrköping
Kryovulkan

Kryovulkan eller isvulkan er vulkaner, der i stedet for aske og magma udspyr flygtige stoffer som vand, ammoniak og methan.  Kryovulkaner findes på solsystemets måner med kolde overflader og blev først observeret på Neptuns måne Triton af rumobservatoriet Voyager 2 i 1989. I 2005 fotograferede rumobservatoriet Cassini geysere på Saturns måne Enceladus.  Efterfølgende er kryovulkaner set på andre ismåner i solsystemet som Jupiters måner Europa og Ganymedes, på Saturns måne Titan og på Uranus´ måne Miranda. Man regner også med at der er aktive kryovulkaner på  Plutos måne Charon, fordi rumobservatoriet Gemini har vist områder med ammoniak og is.

Vulkanologi
Astronomi
Geologi
Charles Maturin

Charles Robert Maturin (født 25. september 1782, død 30. oktober 1824) var en engelsksproged irsk forfatter. 

Han er nu bedst kendt ved sine romaner i Mrs Radcliffes og Monk Lewis stil: The Fatal Revenge (1807), The Milesian Chief (1812) og først og fremmest Melmoth the Wanderer (1820), der overgår sine forbilleder i uhygge.

Romanforfattere fra Irland
Engelsksprogede forfattere
Agne Simonsson

Agne Simonsson (født 19. oktober 1935 i Göteborg, Sverige, død 22. september 2020) var en svensk fodboldspiller og træner, der som angriber på Sveriges landshold var med til at vinde sølv ved VM i 1958 på hjemmebane. I alt nåede han at spille 51 landskampe og score 27 mål.

Johansson spillede på klubplan primært hos Örgryte IS i sin fødeby, men havde også ophold i Spanien hos Real Madrid og Real Sociedad. Han blev i 1959 kåret til Årets fodboldspiller i Sverige.

Referencer

Eksterne henvisninger 

 Footballdatabase.eu spillerinfo

Fodboldspillere fra Sverige
Deltagere ved verdensmesterskabet i fodbold 1958
Fodboldspillere fra Örgryte IS
Fodboldspillere fra Real Madrid CF
Fodboldspillere fra Real Sociedad
Fodboldtrænere fra Sverige
Industriens Fond

Industriens Fond (indtil 2009 Industriens Realkreditfond) er en privat og uafhængig filantropisk fond der udvikler og støtter projekter og initiativer, der styrker dansk erhvervslivs konkurrenceevne. Fonden ledes af en bestyrelse med Lars-Peter Søbye som bestyrelsesformand og Torben M. Andersen som næstformand. Fondens daglige virke ledes af den administrerende direktør, Thomas Hofman-Bang.

Fonden arbejder blandt andet med viden, kompetencer og innovation i dansk erhvervsliv og støtter hvert år nye initiativer og projekter med op mod 250 mio. kroner. Fonden har primært fokus på følgende områder:

 Bæredygtig Produktion
 Cybersikkerhed
 Internationalisering
 Nye Teknologier

Industriens Fond er registreret som en erhvervsdrivende fond og har en balancesum på næsten fem milliarder kroner. Alt i alt har fonden cirka 150 aktive projekter i sin projektportefølje.

Historie 
Industriens Fond blev stiftet i 1898 som en kreditforening med navnet Kreditforeningen for Industrielle Ejendomme. Realkreditfonden drev virksomhed op igennem det 20. århundrede og overdrog i 1990 realkreditaktiviteterne til datterselskabet IRF Industrifinansiering Holding A/S, der fra 1992 blev en del af virksomheden Tryg Nykredit Holding A/S. Som vederlag for overdragelsen af realkreditaktiviteterne modtog Industriens Realkreditfond aktier i Tryg Nykredit Holding A/S (senere Nykredit Holding A/S). Efter en retssag mellem Nykredit og Industriens Fond har fonden nedbragt sin ejerandel af Nykredit Holding.

I starten af 2009 blev fonden til Industriens Fond og Mads Lebech blev indsat som adm. direktør. I begyndelsen af 2019 blev han efterfulgt af Thomas Hofman-Bang.

Noter

Eksterne henvisninger 
 www.industriensfond.dk

Fonde fra Danmark
Realkreditinstituter i Danmark
Etableret i 1898
Volvo V60

Volvo V60 er en kompakt stationcar fra Volvo, som blev introduceret i oktober 2010 på Paris Motor Show og produceres på Volvo's fabrik i Torslanda i Sverige.

Den er baseret på Volvo S60's platform, og fås med 4-, 5- og 6-cylindrede benzinmotorer og 5-cylindrede dieselmotor.

Eksterne henvisninger 

 Officielt websted 

V60
Store mellemklassebiler
Forhjulstrukne biler
Biler introduceret i 2010
Biler fra 2010'erne
Stationcars
Uwe Gensheimer

Uwe Gensheimer (født 26. oktober 1986 i Mannheim, Tyskland) er en tysk håndboldspiller, der spiller som venstre fløj for den tyske klub Rhein-Neckar Löwen. Han vendte tilbage til klubben i sommeren 2019, efter at have været i den franske storklub Paris Saint-Germain Handball, siden 2016.

Landshold 
Gensheimer spiller desuden for det tyske landshold, som han debuterede for 25. november 2005 i en kamp mod Slovenien.

Eksterne henvisninger 

 
 Rhein-Neckar-Löwen spillerprofil 

Håndboldspillere fra Tyskland
Håndboldspillere fra Rhein-Neckar Löwen
Personer fra Mannheim
Håndboldspillere ved sommer-OL 2016
Deltagere for Tyskland ved sommer-OL 2016
Håndboldspillere ved sommer-OL 2020
Deltagere for Tyskland ved sommer-OL 2020
Olympiske bronzemedaljevindere fra Tyskland
Medaljevindere ved sommer-OL 2016
Olympiske medaljevindere i håndbold
Jessica Bowman

Jessica Robyn Bowman er født ( 26. november 1980). Hun er bedst kendt for sin rolle som Colleen Cooper i den amerikanske tv-serie Lille doktor på prærien, og sin rolle som Cayley Young i Someone to love me.
Hun har desuden optrådt i et afsnit af Baywatch og i The road home. 

Jessicas fødested er Walnut Creek, i Californien. Hun startede sin karriere, i et lokalt teater, indtil hun fik sin rolle som Darcy, i The long road home. 

Jessica har været nomineret til flere priser. Hendes største nominering, var som bedste skuespiller, i rollen som Colleen Cooper i Lille doktor på prærien. Der er efter at Lille doktor blev annulleret, på tv, er der senere blevet lavet to film. I den første af filmene spiller Colleen slet ikke med, da hun studerer medicin.

Eksterne henvisninger 
 

Skuespillere fra Californien
Limfjordsmuseernes Samvirke

Limfjordsmuseernes Samvirke er et samarbejde mellem museer ved Limfjorden om emner på tværs af de enkelte museers kerneområder. De deltagende museer er: Museet for Thy og Vester Hanherred, Morslands Historiske Museum, Limfjordsmuseet, Museum Salling, Struer Museum og Lemvig Museum. 

Samvirket blev oprettet i 2007 og har gennemført følgende undersøgelser:
 Limfjordskroernes historie (2010) 
 Den regulerede fjord I+II (2008-9) 
 Fra musling til branding (2007).

Eksterne henvisninger 
 Samarbejdsforummets hjemmeside

Museer i Region Midtjylland
Limfjorden
Museer etableret i 2007
Museer i Region Nordjylland
Flugten fra Absalom

Flugten fra Absolom, originaltitel No Escape, er en amerikansk action/science-fiction film fra 1994, optaget i Queensland, med Ray Liotta i hovedrollen som John Robbins. Som en tidligere amerikansk Marine-soldat sidder han i fængsel på livstid på en ø beboet af vilde og kannibalistiske fængselindsatte for at have dræbt sin chef, kommandant for en militærbase ved navn Benghazi, hvor finder han tilflugt hos en anden gruppe af fanger, der er kendt som 'insidere', der har dannet en rå civilization af hensyn til gensidig beskyttelse mod de brutale 'Outsiders'.
Filmen blev instrueret af Martin Campbell og var baseret på bogen The Penal Colony fra 1987 af Richard Herley.

Medvirkende
 Ray Liotta som Robbins
 Lance Henriksen som Faderen
 Stuart Wilson som Marek
 Kevin Dillon som Casey
 Kevin J. O'Connor som Stephano
 Don Henderson som Killian
 Ian McNeice som King
 Jack Shepard som Dysart
 Michael Lerner som Warden
 Ernie Hudson som Hawkins

Eksterne henvisninger
  
anmeldelse af Time Out 
Anmeldelse af James Berardinelli 
Richard Herley’s novel Penal Colony available for download on a pay-if-you-liked-it basis 

Science fiction-film fra USA
Actionfilm fra USA
Amerikanske film fra 1994
Film baseret på bøger
Quillacollo

Quillacollo er en by i den centrale del af Bolivia beliggende i provinsen Quillacollo, i departementet Cochabamba.

Byer i Bolivia
Aiquile

Aiquile er en by i den centrale del af Bolivia, provins Narciso Campero, region (Spansk departamento) Cochabamba.

Byer i Bolivia
Villa Tunari

Villa Tunari er en by i den centrale del af Bolivia beliggende i provinsen Chapare i departementet Cochabamba.

Referencer 

Byer i Bolivia
Arani (Bolivia)

Arani (fra Quechua: jarani eller jallmani) er det administrative centrum i provinsen Arani i departementet Cochabamba. Arani ligger 2.865 m.o.h. og havde ved folketællingen i 2001 3.512 indbyggere.

Arani er kendt for sit brød, der sælges i flere af butikker i byen. Der afholdes en årlige brødfestival i byen.

Noter

Eksterne links

 Bolivias statisktiske bureau Befolkningsdata m.v. for Arani
 Bing kort 

Byer i Bolivia
Tiquipaya (Cochabamba)

Tiquipaya er en by i den centrale del af Bolivia beliggende i provinsen Quillacollo, i departementet Cochabamba.

Byer i Bolivia
HMNB Portsmouth

Her Majesty's Naval Base Portsmouth (HMNB Portsmouth) er den ene af Royal Navy's tre flådestationer i Storbritannien. Basen ligger som en del af byen Portsmouth, placeret i den østlige side af havnen.

Basen har verdens ældste tørdok, som stadig er i brug. Basen er tillige landets ældste flådestation og har gennem tiderne haft en vigtig rolle i Englands koloniherredømme.

Turisme 
Selv om flådebasen er lukket område er der dog adgang for publikum til et par større attraktioner på området:
 Portsmouth Historic Dockyard, det gamle orlogsværft og maritimt museum.
 Mary Rose, resterne af et krigsskib fra Henrik den 8.'s tid.
 HMS Victory, Admiral Nelsons flagskib.
 HMS Warrior, det første britiske panserskib.

Historie 
HMNB Portsmouth har gennem århundreder været den største og vigtigste flådehavn for briterne. I 1194 gav Richard Løvehjerte ordre til bygning af det første dokanlæg på stedet. Dette blev 20 år senere udbygget med en forsvarsmur, og dermed var den første flådehavn en realitet. I 1495 blev verdens første tørdok bygget på stedet efter befaling af Henrik den 7.

Flåden fra Portsmouth var en vigtig faktor i opgøret med den Spanske armada i 1588.

Både under kolonitiden og i årene omkring napoleonskrigene havde flådestationen i Portsmouth en fremtrædende rolle.

I 2. verdenskrigs første år var byen og flådebasen udsat for kraftige bombardementer fra tysk side og den britiske flåde flyttede som en konsekvens heraf til Skotland. Efterhånden som bombardementerne stilnede af, rykkede flåden tilbage til Portsmouth. Det var herfra den største del af armadaen udgik om natten og morgenen den 6. juni 1944 da invasionen i Normandiet fandt sted.

Da Argentina i 1982 invaderede Falklandsøerne og dermed indledte Falklandskrigen var det skibe fra Portsmouths flådebase, der drog tværs over Atlanterhavet for at hævde den britiske suverænitet.

Skibene (Portsmouth Flotilla) 

 Hangarskibe
 1× Invincible-klassen
 To nye hangarskibe af Queen Elizabeth-klassen vil blive tilknyttet flådestationen når de er færdigbygget.
 Destroyere
 4× Daring-klassen
 4× Sheffield-klassen
 Fregatter
 6× Duke-klassen
 Patruljefartøjer
 4× River-klassen
 3× Archer-klassen
 HMS Endurance (Inspektionsskib)
 Minerydningsfartøjer
 8× Hunt-klassen

Eksterne henvisninger 

 royalnavy.mod.uk: Officiel hjemmeside  
 portsmouthdockyard.org.uk: PORTSMOUTH ROYAL DOCKYARD HISTORICAL TRUST 
 historicdockyard.co.uk: Portsmouth Historic Dockyard 
 ddaymuseum.co.uk: The Portsmouth area and D-Day 
 qhmportsmouth.com: Queen's Harbourmaster Portsmouth  

Portsmouth
Maritim historie
Flådebaser
Snirkel

Snirkel (eller chokoladepynt) er i sammenhæng med kage og desserter ofte små og skrøbelige "tegninger", der bruges som blikfang. Ordet betyder egentlig en uregelmæssig spiral

Disse æstetiske stykker laves ofte af konditorer, men findes ved lejlighed også inden for bagerfaget. Konditorers typisk større erfaring med små og delikate kunstværker, som kræver tid og ro, overlader dem dog oftere med produktionen af snirkler.

En snirkel lavet af chokolade vejer ikke mere end et par gram, og tilføjer derfor ikke kager og desserter nogen betydelig smagsoplevelse, men er effektive, når folks visuelle appetit skal vækkes.

Fremstilling 
En kornet (lille kræmmerhus) af bagepapir formes og fyldes ca. halvt med opvarmet (altså flydende) chokolade. Der laves en lille åbning i den spidse ende af kornetten, og der tegnes på et andet stykke bagepapir. Da snirkler er meget skrøbelige og skal behandles med stor forsigtighed, er det lettere hvis:
Bagepapiret som tegnes på, ligger på en kold bageplade, så chokoladen hurtigt størkner og alle snirklerne let kan transporteres rundt.
Snirklerne kommes i et køleskab eller en fryser, og derefter tegnes over igen, med et ekstra lag chokolade for at gøre dem lidt mindre skrøbelige.
Man har skabeloner, af hvad der skal tegnes, på et stykke papir som ligger under det bagepapir, der tegnes på.
En fladt redskab (f.eks. en paletkniv) benyttes til at løfte snirklerne, når de er faste og skal bruges.

Eksempler 
Snirkler begrænses typisk til en todimensionel tegning i chokoladens brune farve, men kan af erfarne "snirkelmagere" laves både tre dimensioner og i andre farver.
Tegningerne kunne f.eks. være en/et:
Sommerfugl
Noder og ting med bløde kurver
Julens symboler som en stjerne, hjerter, eller juletræer
Harper
Tal og bogstaver, som f.eks. sammensatte navne, højtider som "Godt nytår" eller et bestemt årstal.

Noter 

Bagning
Husum Torv

Husum Torv er det centrale torv i Husum, og er områdets vigtigste trafikale knudepunkt. Torvet gennemløbes af Frederikssundsvej.

Torvet busbetjenes af Movias buslinjer 5C, 200S, 350S, 22, 132 og 166, og ligger ca. 500 m fra Husum Station. Omkring torvet er der butikker, der nyder godt af nærheden til busserne, men by- og handelslivet begrænses til gengæld af torvets udformning som busholdeplads.

Husum Torv blev senest renoveret i 2001 i forbindelse med 100-året for indlemmelsen af Husum i Københavns Kommune.

Eksterne henvisninger 

Torve og pladser i København
Brønshøj-Husum
Roberto Solozábal

Roberto Solozábal Villanueva (født 15. september 1969 i Madrid, Spanien) er en tidligere spansk fodboldspiller, der som midterforsvarer på det spanske landshold var med til at vinde guld ved OL i 1992 i Barcelona. I alt nåede han at spille 12 landskampe for spanierne.

Solozábal var på klubplan tilknyttet Atlético Madrid og Real Betis i hjemlandet, med længst tid hos Atlético. Her var han med til at vinde både det spanske mesterskab og tre gange landets pokaltitel Copa del Rey.

Titler 
La Liga
 1996 med Atlético Madrid

Copa del Rey
 1991, 1992 og 1996 med Atlético Madrid

OL
 1992 med Spanien

Referencer

Eksterne henvisninger 
 

Fodboldspillere fra Spanien
Fodboldspillere fra Atlético Madrid
Olympiske mestre fra Spanien
Medaljevindere ved sommer-OL 1992
Fodboldspillere fra Real Betis
Deltagere for Spanien ved sommer-OL 1992
Volhynien

Volhynien, Volhynia, Volynia, eller Volyn (, (), , (), , , , () er en historisk region i det vestlige Ukraine mellem floderne Pripjat og Sydlige Bug, nord for Galicien og Podolien. Området har nogle af det ældste slaviske bosættelser i Europa. En del af det historiske Volhynien danner nu Volyn, Rivne, og dele af Zjytomyr, Ternopil og Khmelnytskyj oblaster i Ukraine, samt dele af det polske voivodskab Województwo lubelskie). Større byer i regionen er Lutsk, Rivne, Kovel, Kremenets, Volodymyr og Starokostjantiniv. Tidligere var der mange jødiske shtetl (), blandt andet Trokhimbrid og Lozisjt, i regionen.

Tidlig historie 
Efter opløsningen af fyrstendømmet Galicien-Volhynien ca. 1340 delte kongeriget Polen og storfyrstendømmet Litauen fyrstendømmet mellem sig: Polen overtog det vestlige Volhynien og Litauen overtog de østlige dele. Efter 1569 blev Volhynien en provins i den polsk-litauiske realunion. I denne periode bosatte polakker og jøder sig i provinsen. De romerske og græskkatolske kirker blev grundlagt i provinsen, og mange ortodokse kirker blev tvunget konvertere. Efter den tredje deling af Polen blev Volhynien en del af det russiske kejserrige. Det var indtil Første Verdenskrig, den mest landlige provins i den vestlige del af Rusland.

I 1900-tallet 
I 1921, efter den polsk-sovjetiske krig blev Volhynien delt mellem Polen og Sovjetunionen. Polen indtog den største del som blev til Volhynske Voivodskab. De østligste dele blev en del af Zjytomyr oblast.

I 1935-1938 udviste Sovjet polakker fra det østlige Volhynien.

2. verdenskrig 

Efter undertegnelsen af den Molotov-Ribbentrop-pagten i 1939, og den efterfølgende deling af polske områder mellem Tyskland og Sovjetunionen overførtes Volhynien til Sovjetunionen. I januar 1941 underskrev Tyskland og Sovjetunionen den tysk-sovjetiske grænse- og handelsaftale. Aftalen omfattede Volksdeutsches beskyttede migration til Tyskland inden for to en halv måned. I de fleste tilfælde blev Volksdeutsche fra Volhynien genbosat i beslaglagt polsk og jødisk ejendom i de nazi-besatte polske områder.

Efter Operation Barbarossa blev jøder og polakker ofre for etniske udrensninger i Volhynien. Vestlige og polske historikere anslår at mellem 35.000 og 60.000, nogle helt op til 300.000, polakker blev ofre for massakrer udført af den ukrainske nationalistiske ONU's oprørshær UPA. Selv om de fleste jøder blev likvideret af tyskerne, spillede ukrainische Hilfspolizei en afgørende rolle i likvideringen af 200.000 jøder alene i Volhynien i andet halvår af 1942.

Efter 2. verdenskrig 

Volhynien forblev en del af Sovjetunionen efter 2. verdenskrig. De fleste af de resterende polakker blev i overensstemmelse med Teherankonferencen og Jaltakonferencen forflyttet til Polen efter 1945.

Efter Sovjetunionens opløsning blev Volhynien en del af Ukraine.

Referencer

Eksterne henvisninger 

 Tyskere i Volhynien 
 Volhynia-Galicia  

Polens historie
Litauens historie
Ukraines historie
Celestin

Celestin er et navn, som er blevet båret af flere:

 Pave Celestin 1. – pave fra 422 til 432
 Modpave Celestin 2. – modpave december 1124
 Pave Celestin 2. – pave fra 1143 til 1144
 Pave Celestin 3. – pave fra 1191 til 1198
 Pave Celestin 4. – pave oktober-november 1241
 Pave Celestin 5. – pave juli-december 1294
 Célestin Freinet – fransk pædagog

Se også
 Frøken Nitouche – dansk lystspil, hvor en af hovedpersonerne er organisten Celestin.
Nynne Koch

Nynne Koch (Anna Lise Koch) (13. december 1915 i København – 15. maj 2001) var en dansk forfatter og grundlægger af KVINFO i 1979 og en pioner inden for kvindesagen. Hun var født ind i en velhavende familie og uddannet på Polyteknisk læreanstalt. Efterfølgende uddannede hun sig til ingenør. Hun skrev en række krimier, romaner og kronikker og var redaktør på det første danske tidsskrift for kønsforskning. 
I 1986 blev Nynne Koch udnævnt til æresdoktor på Roskilde Universitet.

Hæder og priser 
 1980 Georg Brandes-Prisen
 1983 Alt for Damernes Kvindepris
 1986 Æresdoktor: Roskilde Universitetscenter
 1986 Frejafondens pris

Bibliografi i udvalg 
 Møde med sig selv, 1950 (roman)
 Hug en hæl, 1952 (roman)
 Tagfat med en drøm, 1954 (Roman)
 Ved nærmere eftertanke, 1999 (erindringer)

Eksterne henvisninger 
 Dansk Kvindebiografisk Leksikon – Nynne Koch på Dansk Kvindebiografisk Leksikon
 Koch, Nynne på Leksikon for det 21. århundrede
 

Romanforfattere fra Danmark
Krimiforfattere fra Danmark
Feminister fra Danmark
Personer fra København
Danskere i 1900-tallet
Selvbiografer fra Danmark
Redaktører fra Danmark
Kvinderetsforkæmpere fra Danmark
Personer i Dansk Kvindebiografisk Leksikon
Dansksprogede forfattere fra Danmark